open-index/open-wikipedia-markdown huggingface dataset:
Луис Оливеира

**Луис Аиртон Баросо "Лулу" Оливеира** (роден на 24 март 1969 година, во Сао Луис, Бразил) — белгиски тренер  и поранешен играч, со бразилско потекло, кој играл на позицијата напаѓач.

Тој во моментов е тренер на италијанскиот нисколигаш Муравера.

## Кариера
### Играч
Оливеира го поминал најголемиот дел од неговата играчка кариера во Италија. По почетоците во Белгија во дресот на Андерлехт за кој играл од 1988 до 1992, тој се преселил во Каљари во Серија А пред почетокот на сезоната 1992-93. Набрзо тој станал еден од клучните играчи на *сардинијците*, а во сезоната 1995-96 бил најдобар стрелец на тимот со 15 постигнати гола. По оваа мошне успешна сезона за него екипата Фјорентина го довела во својте редови во летото 1996. Оливеира имал три успешни сезони во дресот на *виола*, но во зимата 2000 година се вратил во Каљари. И во својте подоцнежни години од кариерата тој останал да игра во тимови од Италија сè до крајот на неговата кариера, настапувајќи за: Болоња во Серија А една сезона (2000-01); Комо, Катанија, Венеција во Серија Б; Фоџа и Лукезе во Серија Ц1; Нуорезе во Серија Ц2 и на крајот за Дертона во Серија Д.

За репрезентацијата на Белгија има вкупно 31 настап и 7 постигнати гола. Тој ја претставувал својата репрезентација на Светското првенство 1998 во Франција и бил стартер во сите три натпревари од групната фаза, во која Белгија била елиминирана со освоени 3 бода завршувајќи на 3. место.

### Тренер
По завршувањето на играчката кариера станал тренер на малку познатиот италијански клуб Муравера.

## Титули
### Андерлехт
***[[Белгиска Про лига|Белгиско првенство]]** : 1991 
***[[Куп на Белгија во фудбал|Белгиски куп]]** : 1988, 1989

### Фјорентина
***[[Суперкуп на Италија]]** : 1996

## Надворешни врски
*Луис Оливеира на Transfermarkt
*Луис Оливеира на soccerway

Категорија:Белгиски фудбалери
Категорија:Фудбалери во Серија А
Категорија:Фудбалери на Каљари Калчо
Категорија:Фудбалери на ФК Фјорентина
Категорија:Фудбалери на ФК Болоња
Категорија:Фудбалери на ФК Катанија
Категорија:Фудбалери на Светско првенство 1998
Категорија:Родени во 1969 година
Галон

[мини|Американска канта за [бензин, чија зафатнина е наведена во американски галони, империјални галони (за во Канада) и во литри.]]
[мини|Единици за [бензин што се користат низ целиот свет:

]]
**Галон** (крат. **gal**) е мерка за зафатнина што денес се користи претежно во САД и Британија и разни делови од западна Европа. Во минатото неговата вредност се разликувала во зависност од суровината што се мери и географското подрачје, но денес во повеќето земји е заменет со литарот. Во употреба се три варијанти на галонот: империјален (≈&nbsp;4,546&nbsp;л), кој денес е неофицијална мерка во Британија и полуофицијална во Канада, американскиот течен галон (≈&nbsp;3,79&nbsp;л) и поретко употребуваниот американски сув галон (≈&nbsp;4,40&nbsp;л). Наоѓа примена и во други земји од англиското говорно подрачје.

## Дефиниции
мини|десно|Шишиња со млеко од по еден галон

Во империјалниот систем има само еден галон, но американскиот разликува два (течен и сув).

;Империјален галон
Империјалниот (британски) галон се дефинира како  литри и наоѓа примена во земјите од Комонвелтот. Прамерката на овој галон е 10 фунти вода при температура од . (Американскиот течен галон тежи околу 8,34 фунти на истата температура.) Империјалната течна унца претставува  од империјалниот галон.

;Американски течен галон
Американскиот галон, еднаков на , е законски пропишан како зафатнина од 231 кубни инчи. Се дели на 4 кварти; квартата има по 2 пинти, а секоја пинта по 16 течни унци. За да се избегнат неточностите при ширење/собирање на течноста на дадени температури, честопати заедно со износот се прибележува и температурата при која течноста ја има наведената зафатнина. На пример, во трговијата со бензин и алкохолни пијалаци, количините се даваат при температура од .

;Сув американски галон
Овој галон изнесува една осмина од американскиот „винчестерски“ шиник (бушел) од 2150,42 кубни инчи, што значи дека е еднаков на точно 268,8025 кубни инчи или . Сувиот галон се употребува поретко и не е пропишан со закон, кој од сувата кварта преоѓа веднаш на пекот.

## Употреба на галонот во светот
Империјалниот галон наоѓа примена во секојдневниот живот (и во рекламирањето) во Велика Британија, Ирска и (поретко) во Канада. Со него се изразува потрошувачката на гориво на возилата во рекламите и службените прописи.

Империјалниот галон се користи за изразување на количина на гориво во Антигва и Барбуда, Гвајана и, до неодамна, во ОАР. Американскиот галон пак, е застапен во Белиз, Гватемала, Гренада, Доминиканската Република, Еквадор, Ел Салвадор, Колумбија, Либерија Мјанмар, Никарагва, Панама, Перу, Порторико, САД, Хаити и Хондурас.

## Наводи

Категорија:Единици за зафатнина
Категорија:Империјални единици
Категорија:Американски мерни единици
Кубен инч

мини|Мотор со наведена работна зафатнина од 502 кубни инчи
**Кубниот инч**, **кубен цол** или **кубен палец** (**cu in**, **in³**, **ин³**) е мерна единица за зафатнина во империјалниот и американскиот мерен систем. Претставува простор што зафаќа една коцка со страна од 1 инч.

Оваа мерка, заедно со кубната стапка сè уште е мошне распространета во САД, макар што единиците за зафатнина од системот SI како литарот, милилитарот и кубниот метар исто така наоѓаат широка примена во производството и високата технологија. Работната зафатнина на моторите во САД денес се изразува претежно во метрички единици, со ретки исклучоци.

Една кубна стапка е еднаква на 1.728 ин³ (123 = 1.728).

## Во други единици
1 кубен инч (земајќи го меѓународниот инч) е еднаков на:

* 0.000578703703703 кубни стапки (1&nbsp;кубна стапка = 1.728 ин³)
* ~1 супена лажица (1,0 амер. галон = 256 амер. супени лажици = 231 ин³)
* ~0,554112552 амер./англ. течни унци
* ~0,069264069 амер./англ. чашки
* ~0,000465025413 амер./англ. шиници (бушели)
* ~0,004329 амер. галони (1,0 галон = 231&nbsp;cu&nbsp;in exactly [3 ин × 7 ин × 11 ин])
* ~0,00010307 барели сирова нафта (1,0 барел = 42 галони по дефиниција, или 9,702 ин³)
* точно 0,016387064 литри (1,0 литар = 61,0237440947323 ин³)
* точно 16,387064 милиметри или кубни сантиметри (кои се пак 0,061 ин³)
* точно 0,000016387064 кубни метри (1,0 м3 = ~61.023,74 ин³)

## Поврзано
* Кубен сантиметар
* Квадратен инч
* Квадратна стапка
* Величински редови (зафатнина)

## Наводи

Категорија:Единици за зафатнина
Категорија:Империјални единици
Категорија:Американски мерни единици
Иво Лауренчиќ

**Иво Лауренчиќ** (хрватски: *Ivo Laurenčić*; , Хрватска - , ) — виден македонски експерт за политички маркетинг и претседател и креативен директор на маркетиншката агенција „Идеја плус“.

## Животопис
Лауренчиќ е роден во Шибеник, Хрватска како син на познатиот југословенски глумец Јозо Лауренчиќ. Тој завршил Филмска академија во Белград, бил директор на Втората програма на РТВ Белград, работел на многу проекти, градејќи кариера како слободен филмски уметник. Снимал документарци, бил помошник-режисер на „Венецот на Петрија“, „Мајстори, мајстори“, „Сивиот дом“, „Грлом у Јагоде“. Со негов потпис бил и видео изразот за последната песна на Евровизија во поранешна Југославија, која во 1990 се одржала во Загреб. Паралелно се усовршувал за маркетинг, комерцијален и политички.
Во Македонија дошол во раните 90ти години на XX век на покана на тогашниот директор на Пивара Скопје Светозар Јаневски. Тука ја развил маркетинг-агенцијата „Идеја плус“, по урнекот на „Идеја плус“ од Белград која веќе успешно работела во Србија. Набргу агенцијата станала школа за маркетинг во Македонија.

Лауренчиќ го осмслил и реализирал серијалот од  1.060 емисии „Говорете македонски“ за Македонската телевизија.  Бил и творец и реализатор на кампањата за промоција и зачувување на македонското кирилично писмо „Додека пишувам на кирилица постојам“ која добила прва награда на фестивалот ФЕСТО во Хрватска. Негова сопруга е Ангелка Пеева - Лауренчиќ, експерт за односи со јавност, основач и извршен директор на првата агенција за односи со јавностa, Имиџ ПР и поранешен пратеник во Собранието на Македонија. Починал по долго и тешко боледување во Скопје на 13 мај 2013 година.

## Наводи

## Надворешни врски
*ЛЕГЕНДАТА НА МАКЕДОНСКИОТ МАРКЕТИНГ 

Категорија:Македонски Хрвати
Категорија:Македонски филмски работници
Категорија:Луѓе од Шибеник
Голем тетреб

**Голем тетреб** (*Tetrao urogallus*) е вид птица од семејството тетреби. Ја има во Македонија.

## Распостранетост
Најчесто се среќаваат во Средна Азија, и во северните делови на Европа, особено во пошумените региони на Норвешка, Шведска, Финска, Русија и Романија.

## Опис
Мажјаците многу лесно можеме да ги разликуваме од женките, поради нивната големина и боја. Должината на тетребите изнесува 74–85&nbsp;см, распонот на крилјата им е 90–125&nbsp;см. а тежат околу 4.1&nbsp;кг. Пердувите на телото им се темносиви-темнокафени, а кај градите им се светликаво зелени. Во зависност од расата, пердувите кај опашот и стомакот се бели или црни. Женките се дури околу двапати помали од мажјаците, долги се 54-64 см, а распонот на крилјата им е 70 см. Пердувите на горниот дел им се кафени со црно и сиво, а на долниот дел имаат и светло-жолта нијанса. Двата пола имаат пердуви на нозете, особено во зима за заштита од студ.

## Исхрана и живеалиште
Се хранат со лисја, треви, плодови, инсекти. Нивните живеалишта се старите густи шуми, каде што продира само толку сонце колку што им е потребно.

## Размножување
Сезоната на размножување започнува во периодот помеѓу Март и Април, и отприлика трае до Мај-Јуни. Три дена по парењето, женката почнува да ги лежи јајцата. Женката несе осум јајца, некогаш и дванаесет, а ретко кога несе четири-пет. Според времето и надморската висина, одгледувањето трае 26-28 дена. По големина, јајцата им се исти како на кокошките, но имаат и попрскано-кафена боја.

## Наводи

## Надворешни врски

* Capercaillie mating game  on the Internet Bird Collection
* A to Z of UK Birds
* Aigas Field Centre Capercaillie Ecology and breeding programme pages 
* Western Capercaillie —pictures in nature photographer Janne Heimonen's photo gallery

Категорија:Тетреби
Категорија:Птици на Македонија
Категорија:Кокошковидни
Категорија:Животински таксони опишани од Карл Линеј
Мала белочелна гуска

**Малата белочелна гуска** (*Anser erythropus*) е многу слична на обичната белочелна гуска и е распространета во Азија, но исто така ја има и во Европа и Македонија, како и во северниот дел на Скандинавскиот Полуостров.

## Опис
Малата белочелна гуска е долга од 53 до 66 см и има распон на крилјата од 120 до 135 см. Таа е позната по своите светлопортокалови нозе и глувчеста боја на горните делови од крилјата. Карактеристично за нејзе е тоа што таа има воочливо бело лице, широки црни ленти кои поминуваат низ стомакот и жолтите прстени кои се наоѓаат околу очите. Нивната раса се смета дека е една од загрозените видови, но има програми кои ги воведуваат овие животни во дивината за нивната популација да зајакне.

## Размножување
Малата белочелна гуска е моногамна птица. Гнездото го прави директно на земја, често скриено под некој даб. Несе 4-5 белокремасти јајца, со големина 76 х 49&nbsp;мм и просечна тежина од 100 g. Ги инкубира само женката 25–28 дена. Малечките се испилуваат доволно развиени за да можат самостојно да се движат и хранат.
## Популацијата на Скандинавскиот Полуостров
Ова генетско различно население се проценува на околу 20 пара за размножување или од 60 до 80 од вкупниот број поединци. Тие се одгледуваат во Северна Норвешка, а зимуваат во Грција, Бугарија и Турција. Нивно собиралиште е место кое се наоѓа во Унгарија, каде птиците поминуваат до два месеца во есента и еден месец во текот на пролетната преселба.

## Наводи

* 

## Надворешни врски

*BirdLife Species Factsheet.
*Cyberbirding – Lesser White-fronted Goose 
*Portal to the Lesser White-fronted Goose by the Fennoscandian Lesser White-fronted Goose project
*Lesser White-fronted Goose videos  on the Internet Bird Collection

Категорија:Птици на Македонија
Категорија:Гуски
Категорија:Гусковидни
Категорија:Таксони опишани од Карл Линеј
Деберн-Ланд

мини|Грб на општинската заедница

**Деберн-Ланд** () — општинска заедница во округот Шпре-Ниса, во Бранденбург, Германија. Нејзиното седиште се наоѓа во Деберн.

Општинската заедница Деберн-Ланд се состои од следниве општини:

# Деберн
# Феликсзе
# Грос Шаксдорф-Зимерсдорф
# Јемлиц-Клајн Дибен
# Најсе-Малксетал
# Черниц
# Визенгрунд

Категорија:Општински заедници во Бранденбург
Деберн

**Деберн** () — град во округот Шпре-Ниса, во југоисточен Бранденбург, Германија. Се наоѓа 25 километри југоисточно од Котбус и 15 километри јужно од Форст.

## Наводи

Категорија:Шпре-Ниса
Категорија:Населени места во Долна Лужица
Категорија:Бранденбург (покраина)
Феликсзе

**Феликсзе** () — општина во округот Шпре-Ниса, во Бранденбург, Германија.

## Наводи

Категорија:Шпре-Ниса
Категорија:Бранденбург (покраина)
Грос Шаксдорф-Зимерсдорф

**Грос Шаксдорф-Зимерсдорф** (, ) — општина во округот Шпре-Ниса, во Бранденбург, Германија.

## Наводи

Категорија:Шпре-Ниса
Категорија:Бранденбург (покраина)
Гусковидна патка

**Гусковидна патка** (*Tadorna tadorna*) е широко распространета во Евроазија, главно одгледувана во регионите со суптропска клима, а во зима таа исто така може да се најде во северозападна Африка. Нејзиното научно име има келтски корени и значи "шарена птица".
Овој вид се среќава и во Македонија.

## Опис
Гусковидната патка има мал краток гусковиден врат. Таа е впечатлива птица поради нејзиниот црвено-розов клун, розови стапала,  бело тело со црн стомак и темнозелена глава и врат. Горните делови на крилјата се бели а средишниот дел е црн. Половите се слични, но женката е помала со некои бели ознаки на лицето, додека мажјакот има поостри бои на него во сезоната на парење, а неговиот клун е светлоцрвен.

Патчињата се бели со црна капа. Тие се слично обоени и имаат сивкаста боја на горниот дел и претежно бела боја надолу, но веќе крилјата им имаат изглед како на возрасни.

## Распространетост и живеалиште
Ова е птица која се населува во умерените делови на Евроазија. Поголемиот дел од популацијата се сели во суптропските области во зима, но највеќе ги има во западниот дел во Европа.
Гусковидната паткa ја има околу брегот на Велика Британија каде што ја има кај мочуриштата и утоките. Оваа птица е реткост во Северна Америка и е пријавена како редок посетител на САД и Канада.

## Поведение
Јатата на гусковидните патки можат да бидат огромни (100.000) бидејќи голем број на парови ги напуштаат нивните делумно одгледани младенчиња.
Овој вид е главно поврзан со езера и реки на отворена земја. Тие се гнездат во дивината во зајачки јами, дупки во дрва и слично.

Оваа птица е еден од видовите на која што се однесува Спогодбата за заштита на африканско-евроазиските миграторни водени птици.
Младенчињата нуркаат за да избегнат разни грабливци.


File:Tadorna tadorna (Linnaeus, 1758).jpg|Женка со накострешени пердуви
File:Brandgans gründelnd.JPG|Возрасни единки, нурнати
File:Shelduck mating.jpg|Додворување
File:Diorama Brandgänse.JPG|Гнездење
File:Brandgans Küken, Borkum.JPG|Пајчиња
File:Gravand (tadorna tadorna) - Ystad-2020.jpg


## Наводи

## Надворешни врски

* RSPB A to Z of UK Birds
* Common Shelduck videos, photos & sounds  on the Internet Bird Collection
*Ageing and sexing (PDF; 1.2 MB) by Javier Blasco-Zumeta & Gerd-Michael Heinze 
*NARBA North American Rare Bird Alert 
* Range map in Iran 

Категорија:Патки
Категорија:Птици на Македонија
Категорија:Гусковидни
Категорија:Животински таксони опишани од Карл Линеј
Хорнов-Ваделсдорф

**Хорнов-Ваделсдорф** (; ) — поранешна општина во округот Шпре-Ниса, во Бранденбург, Германија. На 1 јануари 2016 година била припоена кон градот Шпремберг.

Општината била поделена на следниве единици: Хорнов и Ваделсдорф.

## Надворешни врски

Категорија:Шпре-Ниса
Категорија:Поранешни општини во Бранденбург
Пепсин

**Пепсин** е ензим од желудникот кој ги разградува белковините до пептиди. Бил откриен во 1836 година од страна на Теодор Шван. Во желудникот се излачува како зимоген, пепсиноген, кој содржи дополнителни 44 аминокиселини, а тој се активира од страна на хлороводородната киселина во желудникот. Најефикасно дејство, пепсинот покажува во раскинување на пептидни врски помеѓу хидрофобни и ароматични аминокиселини како: фенилаланин, триптофан и тирозин.

## Наводи

Категорија:EC 3.4.23
Категорија:Желудник
Категорија:Гени на хромозомот 6
Категорија:Гени на хромозомот 11
Бранденбург (појаснување)

**[[Бранденбург]]** е една од шеснаесетте покраии на Германија.

**Бранденбург** може да се однесува на:

## Места

* Бранденбург на Хафел, град во Бранденбург, Германија
* Маркгрофовија Бранденбург, средновековно германско кнежевство, некогаш поделено на
**Бранденбург-Ансбах, маркгрофовија
**Бранденбург-Бајројт, маркгрофовија
**Бранденбург-Кулмбах, маркгрофовија
**Бранденбург-Кистрин, маркгрофовија
**Бранденбург-Швет, маркгрофовија
**Бранденбург-Штендал, маркгрофовија
* Бранденбург-Прусија, историска држава составена од Маркгрофовијата Бранденбург и Војводството Прусија
* Покраина Бранденбург, покраина на Прусија, Германија
* Нојбранденбург (*Нов Бранденбург*), град во Мекленбург-Западна Померанија, Германија
* Бранденбург (Кентаки), град во САД
* Бранденбург (Фришес Хаф), поранешно име на Ушаково во Русија

## Луѓе

* Бранденбург (презиме)

## Други употреби

* Бранденбуршки концерти, збирка на инструментални дела од Јохан Себастијан Бах
* Бранденбуршка порта, градска порта во Берлин, Германија
* Бранденбуршка порта (Потсдам), триумфална порта во Потсдам, Германија
* Бранденбуршка порта (Калининград), градска порта во Калининград, Русија
* Аеродром Берлин-Бранденбург
* Берлин/Бранденбург, метрополитенска област околу Берлин

## Поврзано

* Список на владетели на Бранденбург
* Список на места во Бранденбург
Натприродно (ТВ-серија)

**Натприродно** (англ. *Supernatural*) — американска телевизиска драма/серија на ужасите, која ги обработува животите на браќата Сем (лик игран од страна на глумецот  Jared Padalecki) и Дин Винчестер (Jensen Ackles) кои се фрлаат во потера по демони и други паранормални суштества. Серијата се снима во Ванкувер, Канада, а својата премиера ја доживеа на 13 септември 2005 на The WB. Година подоцна, официјално стана дел од програмата на The CW.

Серијата Натприродно (Supernatural)  ги следи животите на Сем и Дин, браќа кои се борат против суштества што за повеќето луѓе „не постојат“. Браќата ја загубиле својата мајка (Мери Винчестер) како деца во инцидент кој се случил во нивната куќа - откако избувнал пожар предизвикан од некакво натприродно суштество.

Како резултат на ова, нивниот татко (Џон Винчестер) целиот свој живот го посветил на барање на виновникот за смртта на неговата жена, со цел да ја одмазди. Откако браќата ќе пораснат, нивниот татко ќе започне да им врши подготовки за борење против злото. По некое време, Сем одлучува да престане со ваквиот живот и се запишува на колеџ, додека пак Дин останува со својот татко за да му помогне во неговата потера по демони.

Откако таткото Џон ненадејно ќе исчезне, Дин барa помош од својот брат за започнување на потрага по него. Од тогаш браќата ќе започнат да патуваат низ земјата истражувајќи ги паранормалните и останатите необјаснети настани и случки, дел од нив инспирирани според фолклорот, митовите и американските урбани легенди, а друг дел засновани на класични приказни со натприродни суштества, од типот на вампири, врколаци и духови.

### Број на епизоди

Досега се снимeни 248 епизоди распоредени во 12 сезони и тоа:

1 Сезона - 22 епизоди

2 Сезона - 22 епизоди

3 Сезона - 16 епизоди

4 Сезона - 22 епизоди

5 Сезона - 22 епизоди

6 Сезона - 22 епизоди

7 Сезона - 23 епизоди

8 Сезона - 23 епизоди

9 Сезона - 23 епизоди

8 Сезона - 23 епизоди

9 Сезона - 23 епизоди

10 Сезона - 23 епизоди

11 Сезона - 23 епизоди
Бранденбуршка порта

мини|350п|Бранденбуршката порта

**Бранденбуршката порта** () — поранешна градска порта, повторно изградена кон крајот на 18 век како неокласична триумфална порта и сега е една од најпознатите знаменитости на Германија. Се наоѓа западно од центарот во Берлин на раскрсницата на улиците Унтер ден Линден и Ебертштрасе, веднаш до Парискиот плоштад. На север се наоѓа зградата на Рајхстагот. Портата претставува монументален влез кон Унтер ден Линден, познат булевар со липи, кои порано воделе директно до Градскиот дворец на пруските монарси. Била изградена по наредба на кралот Фридрих Вилхелм II како знак на мир од страна на Карл Готхард Лангханс во периодот помеѓу 1788-1791. Била значително оштетена во Втората светска војна, поради што била целосно обновена од 2000 до 2002 од германското здружение за заштита на спомениците. Во текот на повоената поделба на Германија, портата била изолирана и непристапна и служела како дел од Берлинскиот ѕид, а областа околу портата била најмногу користена од медиумите при падот на Ѕидот во 1989.

Во текот на нејзиното постоење, Бранденбуршката порта често била дел од големи историски настани и денес е сметана како симбол за бурната европска историја, но исто така и пример за европското обединување и мир.

## Наводи

## Надворешни врски

* Бранденбуршка порта
* Здружението за заштита на споменици 
* Бранденбуршката порта опишана при историските настани 
* Панорама Бранденбуршка порта
* Пренос во живот со поглед на Портата

Категорија:Знаменитости во Берлин
Категорија:Згради и градби во Берлин
Категорија:Знаменитости во Германија
Категорија:Национални симболи на Германија
Гутација

[мини|десно|Гутација на лист од [јагода]]
**Гутација** е процес кај растенијата преку кој водата се испушта од растението во облик на капки вода.

Количеството вода што се одделува со гутација е многу помало во однос на таа со транспирацијата. Гутацијата се одвива само при одредени услови, кога транспирацијата е мала, воздухот заситен со водена пара и во почвата има достапна вода.

Гутацијата се одвива само кај оние растенија кои имаат водни жлезди-хидатоди кои се наоѓаат по рабовите на листовите каде завршуваат спроводните садови. Гутациската вода излегува преку отворите на хидатодите кои немаат механизми за активно отворање и затворање. Водата што доаѓа низ спроводните елементи, пред сè со трахеидите, бидејќи тие последни завршуваат, се испушта во епитемското ткиво, низ чии меѓуклеточни простори брзо се движи и преку отворот на водената стома се излачува надвор од листот во облик на водени капки.

Гутацијата има своевидно значење за оние растенија со слаба транспирација. Кај нив по пат на гутација се овозможува подобрување на пренесувањето на хранливите материи, посебно минералните соли.

## Наводи

## Поврзано
* Осмоза
* Транспирација

Категорија:Физиологија на растенијата
Белоопашест свиркач

**Белоопашестиот свиркач** или **сива пескарка** () — мала крајбрежна птица од семејството на мочварките (), родот на пескарките ().  Се среќава и во Македонија. 

## Распространетост
Вообичаеното живеалиште, односно место на размножување на белоопашестиот свиркач е тајгата во арктичка северна Европа и Азија. Живее во јужна Скандинавија и повремено во Шкотска. Таа е типична птица преселничка која зимува крај слатководните површини во тропска Африка, Индискиот Полуостров и делови од југоисточна Азија. Не е многу дружељубива птица и не формира големи јата.
## Опис
Белоопашестиот свиркач е малечка птица, долга 13,5-15 см, сличен по големина на малиот свиркач,  само имаат пократки нозе и подолги крилја од него. Нозете му се жолти, за разлика од темните нозе на малиот свиркач и надворешните пердуви на опашката му се бели, а на малиот сиви. 
Ова е прилично бледа птица, со обични кафени пердуви одозгора и на главата, и бела во долниот дел, со малку потемна боја на градите. Во сезоната на размножување возрасните имаат посветли шарки на мантијата, но повторно имаат безличен изглед. Зимно време личат на речната тринга, само што се помали, односно имаат сивкави пердуви одозгора.
Се огласуваат со гласно вибрирачко свиркање. Имаат карактеристичен лебдечки лет.  
### Размножување
Белоопашестите свиркачи имаат многу интересен систем на размножување. Мажјаците и женките инкубираат две гнезда истовремено, односно, мажјаците зафаќаат една територија и заедно со женката го создаваат првото гнездо со јајца. Обично несат 3-4 јајца. Потоа женката прави ново гнездо и го лежи самата таа. Исторвремено, мажјакот се пари со друга женка која создава ново гнездо на неговата територија. Мажјакот, пак, останува да го инкубира првото гнездо, од првата женка. 
### Исхрана
Овие птици пасат во меката кал со вегетација јадејќи она што им е на дофат, а најчесто инсекти и други безрбетници. Се хранат, како и другите слични видови, и со мали глодачи.
На овие птици се однесува Договорот за заштита на африканско-евроазиските миграторни водни птици.

## Галерија

Image:Temminck's Stint (Non- breeding plumage) I IMG 1444.jpg|Вон сезона на парење
Image:Temminck's Stint (Non- breeding plumage) I IMG 1445.jpg|Вон сезона на парење
Image:Timminck's Stint (Breeding & Non-breeding plumage) at Hodal I IMG 9641.jpg| Со перје во и вон сезона на парење
Image:Temminck's Stint (Calidris temminckii) (Breeding plumage) at Bharatpur I IMG 5585.jpg| Со перје во сезона на парење
Image:Calidris_temminckii_1_(Marek_Szczepanek).jpg | Белоопашест свиркач
Calidris temminckii MHNT.ZOO.2010.11.119.1.jpg |Museum specimen


## Наводи

* Jonsson, Lars & Peter J. Grant (1984) Identification of stints and peeps *[[British Birds (magazine)|British Birds]]* 77(7):293–315

Категорија:Пескарки
Категорија:Птици на Македонија
Црква „Св. Троица“ - Мородвис

**Свети Троица** — селска црква во кочанското село Мородвис. Започнато е со нејзина изградба во 2012 година под ктиторство на Општина Зрновци. Осветувањето на камен-темелникот било на 3. ден Духовден на 5 јуни 2012 година. Завршена е во август 2014 година. Црквата е осветена на две недели пред Велигден во март 2015 година. Се наоѓа на сред село, веднаш до подрачното основно училиште.

## Наводи

## Поврзано
*Мородвис;
*Зрновска парохија;
*Црква „Св. Симеон Столпник“ - другата селска црква.

Мородвис
Категорија:Мородвис
Категорија:Македонската архитектура во 2012 година
Брег

[мини|десно|250п|Брег на [Дојранско Езеро|Дојранското Езеро]]
мини|десно|200п|Типови на брегови. Илустрација од руски средношколски атлас од 1941 г.

**Брег** е граница на копното кајшто почнува голема водна површина како река, езеро, море или океан. Во физичката океанографија,брегот е поширок граничен појас кој претрпел геолошки измени под влијание на водата, додека пак плажа е работ на брегот и го претставува подрачјето на плима и осека (кога го има).

Под крајбрежје се подразбира поширокиот појас помеѓу водата и внатрешноста на копното.

Брегот трпи влијанија од топографијата на теренот околу него, како и ерозијата предизвикана од брановите. Типот на брегот зависи од геолошкиот состав на карпите и почвата.

## Поврзано
* Крајбрежје
* Плажа
* Залив

## Наводи

## Надворешни врски
* 
* 
* 

Категорија:Крајбрежна географија
Категорија:Крајбрежни и океански земјишни облици
Категорија:Геоморфологија
Категорија:Лимнологија
Категорија:Водата и животната средина
BirdLife International

**BirdLife International** — глобално партнерство на природозаштитни организации кое има за цел да ги запази и заштити птиците, нивните живеалишта и глобалната биоразновидност, и за таа цел работи со месните населенија за да се постигне одржливо искористување на природните ресурси. Ова е најголемото партнерство на природозаштитни организации во светот, со преку 100 организации членки од земји на сите континенти. Како такво, BirdLife е врховниот орган за контрола на состојбата на птиците, нивните живеалишта и проблемите со кои се соочуваат.

Застапник на BirdLife во Македонија е Македонското еколошко друштво

## Историјат
Организацијата BirdLife International е основана во 1922 г. од американските орнитолози Т. Гилберт Персон и Жан Теодор Делакур како „Меѓународен совет за заштита на птиците“ (англ. *International Council for Bird Preservation*). Сегашното име го добила во 1993 г.

## Регионални активности
BirdLife води заштитни програми во разни региони од светот: Африка , Северна, Средна и Јужна Америка , Азија , Европа и Средна Азија , на Блискиот Исток , во Океанија  и на Карибите .

## Глобални програми
Во рамките ана секој регион, организацијата спроведува глобални програми: „Глобална програма за морски птици“ , „Спречување на изумирања“ , „Патишта на летање“ , „Климатски промени“ , Шуми на надежта, „Оспособување на месното население“  и „Важни птичји подрачја“ .

## Списание
Организацијата го издава тримесечникот *World Birdwatch* со новости и стручни написи за птиците, нивните живеалишта и нивната заштита во светот.

## Црвен список
BirdLife International е органот надлежеб за птици во составувањето на црвениот список на Меѓународниот сојуз за заштита на природата (МСЗП, IUCN). Според испитувањата од 2012 г, во светот има 1.313 видови птици што се во некаква опасност од изумирање (т.е. во категориите „Критично загрозени“, „Загрозени“ и „Ранливи“). Ова изнесува 13% од вкупно 10.064 видови на птици во светот.

## Поврзано
* Македонско еколошко друштво
* Друштво за проучување и заштита на птиците на Македонија
* Птичарење

## Наводи

## Надворешни врски
*BirdLife International  
*BirdLife - Информации и факти за сите видови птици во светот  

### Македонски организации
* Македонско еколошко друштво 
* Друштво за проучување и заштита на птиците на Македонија

Категорија:Орнитолошки организации
Категорија:Меѓународни природозаштитни организации
Нако Ташков

**Нако Ташков** e роден на 30 јануари 1952 година во с. Брусник, Неготинско. Средно угостителско училиште и виша угостителско-туристичка школа завршил во Охрид и се стекнал со звање - економист по угостителство. Дипломирал на Факултетот за туризам и угостителство во Охрид при Универзитетот „Св. Климент Охридски” во Битола и се стекнал со звање - дипломиран економист по туризам и угостителство. Ташков своето образование го продолжил на постдипломските студии на Факултетот за туризам и угостителство во Охрид, каде што во 2002 година успешно го брани својот магистерски труд *„Туристички вредности на бањите во Република Македонија”* и се стекнал со звање – магистер на науки од областа на туризмот и угостителството. Во 2008 година ја одбранил докторската дисертација под наслов *„Економската евроинтеграција на земјите од Централна и Југоисточна Европа”* на Меѓународната отворена академија во Киев, Република Украина. 

Богато работно искуство, кое започнува во ЗИК „Црвена ѕвезда” и непрекинато од 1977 до 2002 година, во МК „Астибо” - ООЗТ „Стандард”. Во меѓувреме од 1979 година, па сѐ до 1994 година работи како хонорарен наставник во СОУ „М.М. Брицо” во Делчево со дисперзирани паралелки во Македонска Каменица. Во истиот временски период учествува на повеќе сојузни и републички натпревари во областа на гастрономијата и послужувањето каде има освоено повеќе од 30 медали. Како иницијатор за отворање на угостителски паралелки во СОУ „Коле Нехтенин” од 2002 до 2008 година работи во истото училиште каде што учествува на републички угостителски натпревари и има освоено пет медали. Во учебната 2007/2008 година хонорарно е ангажиран на Високата медицинска школа при Универзитетот „Гоце Делчев“ - Штип.
 
Од 2008 година па сѐ до денес, д-р Нако Ташков работи како доцент на Факултетот за туризам и бизнис логистика при Универзитетот „Гоце Делчев“ - Штип, а истовремено ја извршува и функцијата декан на Факултетот. Ташков зема активно учество во наставно-образовна дејност преку: подготвување на интерни и рецензирани скрипти за предавања; изработка на презентации за предавањата; подготвување на интерни и рецензирани практикуми за вежби; одржување на предавања на прв и втор циклус студии; организирање на теренска настава и посета на објекти кои се во интерес на студентите; организирање и следење на практичната настава на студентите во земјата и странство (Грција, Германија и Шпанија); ментор на дипломски трудови; ментор на магистерски трудови; рецензент на наставници и соработници и др. Во научноистражувачката дејност се афирмира преку учество и презентација на стручни трудови на конгреси, конференции, симпозиуми, семинари и отворени трибини во земјава и во странство.

*** [http://eprints.ugd.edu.mk/view/creators/Taskov=3ANako=3A=3A.html Објавени научни и стручни трудови]**

## Наводи

## Надворешни врски
* Универзитет „Гоце Делчев“ - Штип
* Официјално мрежно место на Факултет за туризам и бизнис логистика 
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Дејан Мираковски

**Проф. д-р Дејан Mираковски** е ректор на  Универзитетот „Гоце Делчев“ во Штип. Своето факултетско образование го завршува на Универзитетот „Св.Кирил и Методиј“, на Рударско-геолошкиот факултет, отсек Рударство. Дипломира во 1997 година, а во 1999 година ги запишува магистерските студии на истиот факултет, каде што се стекнува со звање магистер од областа рударство, заштита на работната и животната средина. Од истата оваа област, во 2008 година се стекнува со звање доктор на технички науки, а своите докторски студии ги завршува на Факултетот за рударство, геологија и политехника на Универзитетот „Гоце Делчев“ во Штип.

Во своето работно искуство во периодот од 1997 до 2003 година работи најпрво како помлад асистент, а потоа како асистент на Рударско-геолошкиот факултет во Штип. Во 2007 година започнува да работи како асистент на Факултетот за природни и технички науки при Универзитетот „Гоце Делчев“ во Штип, каде што во 2008 година е избран во доцент  како и раководител на Центарот за обезбедување на квалитет при УГД. Во 2009 година е избран за продекан на Факултетот за природни и технички науки, а во 2011 година за декан на Машинскиот факултет. Во 2022 година е избран за ректор на Универзитетот „Гоце Делчев“.

Проф. д-р Мираковски е учесник во над 40 (четиресет) апликативни и научноистражувачки проекти, како проект-менаџер, проектант, проектен инженер или соработник. Тој е активен експерт при UNDP во рамките Western Balkans Environment Program, како и национален експерт во изработката на кадастарот на емисии на загадувачки супстанци во воздухот, изработен под контрола на Европската агенција за животна средина - Топик центарот за воздух (European Environmental Agency EEA-ATC). Доц. д-р Мираковски е и национален експерт во утврдување на методологија за формирање кадастар на емисии во РМ според CORINAIR. Освен тоа, член е и на Комисијата за полагање на стручен испит - добивање на лиценци и овластување на физички и правни лица за изработка на проекти во рударството, назначен од министерот за економија при Владата на Р Македонија од септември 2011 год.

Член е на повеќе национални и интернационални здруженија меѓу кои Здружението на рударски и геолошки инженери на РМ, Македонското здружение за заштита при работа, JICA Alumni асоцијацијата, SOCIETY OF MINING AND METALURGICAL ENGINEERS – COLORADO USA како и SOCIETY OF MINE VENTILATION ENGONEERS – SAR.

*** [http://eprints.ugd.edu.mk/view/creators/Mirakovski=3ADejan=3A=3A.html Објавени научни и стручни трудови]**

## Наводи

## Надворешни врски
* Универзитет „Гоце Делчев“ - Штип
* Официјално мрежно место на Машински факултет
* Официјално мрежно место на Центар за обезбедување на квалитет
* Репозиториум на УГД
* Електронска библиотека на УГД

Категорија:Професори на УГД
Категорија:Македонски универзитетски професори
Црква „Вознесение Христово“ - Видовиште

**Вознесение Христово**  или **Свети Спас** — селска црква во кочанското село Видовиште. Изградена и осветена е во 1983 година од страна на тогашниот Епископ Тивериополски Горазд. Црквата сѐ уште не е фрескоживописана.

## Наводи

## Поврзано
*Видовиште;
*Зрновска парохија;
*Црква „Св. Петка“;
*Црква „Св. Климент Охридски“;

Видовиште
Категорија:Видовиште
Црква „Св. Петка“ - Видовиште

**Света Петка** — главната и единствена манастирска црква на Видовишкиот манастир. Се наоѓа во кочанското село Видовиште. Црквата е изградена во 1988 година, а осветена е на 2 октомври 1988 година од страна на тогашниот од Митрополитот Брегалнички Стефан.

## Наводи

## Поврзано
*Видовиште;
*Зрновска парохија;
*Црква „Вознесение Христово“;
*Црква „Св. Климент Охридски“;

Видовиште
Категорија:Видовиште
Црква „Св. Климент Охридски“ - Видовиште

**Свети Климент Охридски** — најновата селска црква во кочанското село Видовиште. Се наоѓа на сред село во месноста викана **Магила**, веднаш позади селскиот дом. Црквата е изградена во 2012 година, под целосно ктиторство на Општина Зрновци.

## Наводи

## Поврзано
*Видовиште;
*Зрновска парохија;
*Црква „Вознесение Христово“ - главната селска црква;
*Црква „Св. Петка“ - манастирска црква;

Видовиште
Категорија:Видовиште
Категорија:Македонската архитектура во 2012 година
Островица (планина)

мини
**Островица** — планински венец во југоисточна Албанија. Планината има една долга верига која содржи многу врвови високи над 2.000 метри надморска височина, највисокиот врв е на 2.383 метри. Веригата е покриена со песок, а кај врвовите е многу каменесто. 

## Географија

Планината се наоѓа во југоисточна Албанија, меѓу реките Осум и Девол кои се притоки на реката Семан која влегува во Јадранското Море северно од градот Валона. Регионот околу планината е многу изолиран и содржи многу кањони и клисури и други планински врвови како Томорица 2.416 метри. Најголемото населено место близу планината е Чоровода на запад. 

Категорија:Планини во Албанија
Сталинизам

[300px|thumbnail|[Чилеанска комунистичка партија (Пролетерска акција) за време на Први мај прослава на улиците на Сантјаго де Чиле носи транспаренти со портрети на Карл Маркс, Фридрих Енгелс, Владимир Лењин и Јосиф Стаљин.]]

**Сталинизам** — израз кој најчесто ја означува идеологијата која ја смислил Јосиф Сталин т.е. настојувал да ја спроведе во СССР за време на своето владеење од 1920 до 1930 година; обично се смета за еден од правците на марксизмот-ленинизмот. Сталинистичката политика во СССР своите основи ги имала во забрзаната индустрализација, концептот социјализам во една земја, централизација на државата и друго.

## Наводи


Категорија:Комунизам
Категорија:Сталинизам
Категорија:Марксизам
Задоволство

**Задоволството** е чувство кој човекот го доживува кога ќе исполни некоја своја тежина, желба.
Среќата е состојба на интензивно задоволство, човекот чувствува среќа кога ќе исполни нешто што долго го посакувал, а вложеното време и труд во исполнувањето на дотичната желба го зголемува чувството.

Категорија:Чувства
Хју Далас

**Хју Далас** (роден на  во ) е пензиониран фудбалски судија. Тој судел на Светското првенство 1998 година како и на Светското првенство во фудбал 2002, каде бил назначен за четврти судија во финалето. Тој исто така судел и на Летните олимписки игри во Атланта 1996, во финалето на Купот на УЕФА 1999 и голем број на натпревари од Лигата на шампионите.

Од јуни 2009 до ноември 2010 тој бил делегат на судиите во Шкотската фудбалска асоцијација.

## Наводи

## Надворешни врски
* Статија за судењето на Хју Далас

Категорија:Живи луѓе
Категорија:Шкотски фудбалски судии
Категорија:Членови на Редот на Британската Империја
Изненадување (чувство)

мини|Глумицата Керол Бернет глуми изненадување
**Изненадувањето** е краткотрајна емоционална состојба која е резултат од доживувањето на некој неочекуван настан, односно разликата помеѓу очекувањата и реалноста.

Категорија:Чувства
Категорија:Рефлекси
Среден северен нуркач

**Средниот северен нуркач** (*Mergus serrator*), познат во Македонија и како **белез** е средно голема водна птица од семејството патки, редот на гусковидните. Една од најценетите птици-работнички во риболовот со птици на Дојранското Езеро

## Распространетост
Белезот се размножува во северните делови на Европа, Азија и Северна Америка. Зимува по јужните крајбрежја на Европа, вклучително и Македонија. Живее крај езера, реки, морски и океански крајбрежја. Претпочита солени води.

### Таксономија
Средниот северен нуркач бил опишан со своето сегашно научно име од страна на Карл Лине во неговата книга од 18 век, *Systema Naturae*.

## Опис
Возрасниот белез е долг 51–62 cm со распон на крилјата 70–86&nbsp;см. 
Тој има остра креста (пувка) и долг тенок црвен клун со назабени рабови. Изразен е половиот диморфизам. Мажјакот има темна глава со зелен сјај, ​​бел врат и гради со боја на ’рѓа, грбот му е црн, а долните делови бели. Возрасните женки имаат сивкасто тело и глава со боја на ’рѓа. Младенчињата се како женките, но немаат бело кај вратот и на крилата.

Пливаат и нуркаат многу добро, но и по земја се движат, исто така, добро.

Женките се огласуваат со рапаво „праак-праак“, а мажјаците со тивки звуци како кивавица.

### Исхрана
Средниот северен нуркач претежно се храни со мали риби, но и со водни инсекти, ракови, и жаби. Кога се храни нурка во водата и до длабочина од 30 метра и се задржува под вода пола минута, а најчесто околу 15 секунди.

### Размножување
Средниот северен нуркач (белезот) е моногамна птица. Гнездото го прави на земја сред густа вегетација и високи треви подалеку од водата. Несе 4-14 јајца. Ги инкубира само женката во тек на 29-35 дена. Малечките се испилуваат доволно развиени да можат да се движат и хранат самостојно и го напуштаат гнездото уште првиот или вториот ден. Еден пар одгледува само едно легло годишно.

## Статус
На средниот северен нуркач се однесува Договорот за заштита на африканско-евроазиските миграторни водни птици.

## Наводи

## Надворешни врски
*Cornell Lab of Ornithology-Red-breasted Merganser
*Massachusetts Breeding Bird Atlas-Red-breasted Merganser 
* Среден северен нуркач, видеа, фотографии и звуци  на Internet Bird Collection

Категорија:Нуркачи (птици)
Категорија:Птици на Македонија
Категорија:Гусковидни
Категорија:Таксони опишани од Карл Линеј
Almost Honest

**Almost Honest** е вториот сингл на Мегадет од нивниот студиски албум *[[Cryptic Writings]]*. Издаден бил во септември 1997 година, а освен на албумот може да се најде и на компилациите *[[Capitol Punishment: The Megadeth Years]]* и *[[Warchest]]*, но не и на *[[Greatest Hits: Back to the Start]]* и **. Песната се пласирала на 8. место на Билборд табелата за рок нумери.

„Almost Honest“ има слична тематика со „Trust“, но со многу пооптимистички тон. Се работи за поединец кој љубовната врска не ја сфаќа премногу сериозно, но дури по раскинувањето дознава дека навистина сакал. Песната била често изведувана за време на промотивната турнеја за албумот *[[The World Needs a Hero]]* (2001), но оттогаш не била свирена воопшто. Марти Фридмен, еден од авторите на песната, во 2002 за песната изјавил:

## Наводи

## Надворешни врски
* Текстот на песната
* Спотот за „Almost Honest“ на YouTube

## Поврзано
* Мегадет
* Cryptic Writings

Категорија:Песни на Megadeth
Реџаншки јазик

**Реџаншкиот** е австронезиски јазик, од групата на малајско-полинезиски јазици, од подгрупата на јадрени малајско-полинезиски јазици. Јазикот го зборуваат Раџанците во Индонезија. Јазикот има 5 главни дијалекта.

## Класификација
Реџаншкиот не е близок со останатите малајско-полинезиски јазици. Мекгин (2009) го класифицира јазикот како бидујушки јазик, најблизок до букарско-сандоншкиот.  Исто така може да е близок со новоопишаниот насалски јазик, но за сега нема цврски јазични докази за ова тврдење.

## Наводи

## Поврзано

* Малајско-полинезиски јазици
* Австронезиски јазици

## Надворешни врски
* „Архива на материјали за проучување на реџаншкиот јазик од Суматра„ 

Категорија:Јадрени малајско-полинезиски јазици
Категорија:Јазици во Индонезија
Срам и Позор

**Срам и Позор** се бугарска Oi! група од Враца, создадена во 1991 година.

Првиот албум, „Што Не!“ е издадена во 1994 на Рива саунд. Вториот албум „НьОй!“ е издадена во 1997 на музикален магазин „Орфеј“. Во 2001 година, лејблот „О.Ч.З.“ реиздадена двајца албуми на касета.

Групата се разпада во 2007 година.

## Дискографија
* Што Не? (1994)
* НьОй! (1997)

## Надворени врски
* Срам и Позор на Discogs
* Срам и Позор  на Бугарски Рок Архиви

Категорија:Неонацистички музички групи
Use the Man

**Use the Man** вториот сингл на Мегадет од албумот *[[Cryptic Writings]]*, официјално издаден во 1998 година. Песната се пласирала на 15. место на Билборд табелата за рок нумери. Во прилог се изјавите на членовите од бендот во врска со песната:

## Список на песни на винил изданието
#„Use the Man“ (скусена верзија) - 4:04
#„Use the Man“ - 4:35

## Наводи

## Надворешни врски
* Текстот на песната
* Спотот за „Use the Man“ на YouTube

## Поврзано
* Мегадет
* Cryptic Writings

Категорија:Песни на Megadeth
Тони Кукоч

**Тони Кукоч** (роден на  во ) е поранешен југословенски и хрватски кошаркар.

## Европска кариера

Својата кариера ја започнал во 1988 година во Југопластика од Сплит со која на трипати станал шампион во Евролига. Во периодот од 1991 до 1993 година настапувал за Бенетон од Тревизо каде трипати бил прогласуван за најдобар играч во Европа. Во овој период репрезентацијата на Југославија го освоила Светското првенство за јуниори во Бормио, сребрен медал на Олимписките игри во 1988 и Светско првенство во 1990 година во Буенос Аирес. По распаѓањето на Југославија, со хрватската кошаркарска репрезентација на Олимписките игри во 1992 година во Барселона го освоил сребрениот медал.

## НБА кариера

На НБА драфтот Кукоч бил избран од страна на Чикаго Булс во 1990 година, но продолжил да настапува во Европа до 1993 година кога Чикаго Булс ја освоиле својата трета титула. Во првата сезона Кукоч влегувал како замена на Скоти Пипен и Хорас Грант постигнувајќи солидна дебитантска сезона.

По заминувањето на Грант, Кукоч станал стандарден член на првата петорка станувајќи втор стрелец во тимот по Пипен. По враќањето на Џордан во сезоната 1995/96 и Денис Родман како центар, Кукоч ја изгубил својата првотимска улога. Тој бил трет стрелец во екипата станувајќи најдобар шести играч во оваа сезона. Во истата сезона Чикаго Булс станал шампион поставувајќи рекорд во однос на победите (72:10). Во сезоните 1997 и 1998 година, со Чикаго повторно станал шампион во НБА лигата.

По заминувањето на Џордан и Пипен во 1999 година, Кукоч станал прв стрелец во тимот. По крајот на сезоната бил испратен во Филаделфија а по кратко време заминал најпрвин во Атланта Хоукс а потоа во Милвоки Бакс.

## Повлекување

Кукоч на 12 септември 2006 година изјавил дека доколку не постигне договор со Милвоки Бакс или Чикаго Булс ќе се повлече од активното натпреварување. И покрај тоа што голем број на клубови пројавиле интерес за Кукоч, тој решил да остане да живее во близина на своето семејство.

Официјално се повлекол на 6 јануари 2007 година кога имал 38 години.

Категорија:Живи луѓе
Категорија:Хрватски кошаркари
Категорија:Југословенски кошаркари
Категорија:Играчи на КК Сплит
Категорија:Играчи на Чикаго Булс
Категорија:Играчи на Атланта Хокс
Категорија:Играчи на Милвоки Бакс
Виши змии

**Виши змии** () — инфраред на змии што ги опфаќа сите змии освен слепите/црвовидни змии (*Scolecophidia*). Опфаќа 15 фамилии, со 9 потсемејства и 316 рода.

* фамилија: *[[Acrochordidae]]* Bonaparte, 1831 — брадавичести змии
* фамилија: *[[Aniliidae]]* Stejneger, 1907 — валчести змии
* фамилија: *[[Anomochilidae]]* Cundall, Wallach & Rossman, 1993 — џуџести валчести змии
* фамилија: *[[Atractaspididae]]* Günther, 1858 — змии-копачки
* фамилија: *[[Boidae]]* Gray, 1825 — удави
** потсемејство: *[[Boinae]]* Gray, 1825 — удави
** потсемејство: *[[Erycinae]]* Bonaparte, 1831 — песочни удави
* фамилија: *[[Bolyeriidae]]* Hoffstetter, 1946 — маврициски змии
* фамилија: *[[Colubridae]]* Oppel, 1811 — смокови
** потсемејство: *[[Homalopsinae]]* Günther, 1864 — слатководни змии
** потсемејство: *[[Natricinae]]* Bonaparte, 1838 — водни змии
** потсемејство: *[[Xenodontinae]]* Cope, 1895 — мазнозабни змии
* фамилија: *[[Cylindrophiidae]]* Fitzinger, 1843 — цилиндрични змии
* фамилија: *[[Elapidae]]* F. Boie, 1827 — штитовратки
* фамилија: *[[Loxocemidae]]* Cope, 1861 — мексикански питони
* фамилија: *[[Pythonidae]]* Fitzinger, 1826 — питони
* фамилија: *[[Tropidophiidae]]* Brongersma, 1951 — џуџести удави
* фамилија: *[[Uropeltidae]]* Müller, 1832 — штитоопашести
* фамилија: *[[Viperidae]]* Oppel, 1811 — отровници
** потсемејство: *[[Azemiopinae]]* Liem, Marx & Rabb, 1971 — Феина отровница
** потсемејство: *[[Causinae]]* Cope, 1859 — ноќни осојници
** потсемејство: *[[Crotalinae]]* Oppel, 1811 — ѕвечарки
** потсемејство: *[[Viperinae]]* Oppel, 1811 — отровници
* фамилија: *[[Xenopeltidae]]* Bonaparte, 1845 — зрачни змии
* фамилија: †*[[Nigerophiidae]]*

## Поврзано
* Слепи змии (инфраред)
* Список на змии - преглед на сите родови

## Наводи

## Надворешни врски

* Виши змии (''Alethinophidia'')  - Palaeos 


Категорија:Змии